Et meget tilfredsstillende år for Aalborg Industries.

Aalborg Industries har i 2007 omsat for 654 millioner kroner mere end de gjorde i 2006. Dermed er omsætningen steget med 30 % i 2007, og det er et meget tilfredsstillende resultat ifølge virksomheden. Samtidig har virksomheden modtaget ordrer af historisk stor karakter. I 2007 modtog man ordrer for mere end fire milliarder kroner. I år forventes dog en mere afdæmpet ordreindgang, men fortsat på et højt niveau. Aalborg Industries har datterselskaber i Danmark, Finland, Holland, Dubai, Singapore, Japan, Kina, Korea, Brasilien, Vietnam, Australien og USA. Virksomheden producerer primært dampkedler til skibe, og produktionen foregår i Danmark, Kina, Brasilien og Vietnam.